
Zmena nájmu pozemku pod garážou na Ulici Kalinčiakova v  Trnave
Návrh predkladá:	Návrh spracoval:
Majetková komisia MZ	Rozália Kubovičová
	Odbor majetkový
Spracované: 26 1. 2026
Zodpovedá: JUDr. Jana Tomašovičová, vedúca odboru majetkového MsÚ
Číslo spisu: 1999/2026

Návrh uznesenia
k zmene nájmu pozemku pod garážou na Ulici Kalinčiakova v Trnave 
Mestské zastupiteľstvo mesta Trnava po prerokovaní:
Schvaľuje
zmenu nájmu pozemku vo vlastníctve Mesta Trnava v k. ú. Trnava, parcela registra „C“ č. 2495 s výmerou 19 m2, na Ulici Kalinčiakova pod garážou:
a) ukončenie nájmu ku dňu 1. 1. 2026, s pôvodnými nájomcami pozemku Mgr.  Tiborom Pekarčíkom, nar. 14. 7. 1978 a manželkou PhDr. Jarmilou Pekarčíkovou, rod. Korcovou, nar. 26.  7. 1979, obaja bytom Trnava, Leoša Janáčka 56 a zároveň
b) uzatvorenie novej nájomnej zmluvy ku dňu 1. 1. 2026 , s novým nájomcom Ing. Romanom Kusendom, PhD., nar. 24. 9. 1986, bytom Bratislava, Floriánske námestie 2, za cenu 5 eur /m2, t. j. spolu 90 eur/rok platnú pre rok 2026, počnúc rokom 2027 upravenú o oficiálne oznámené % inflácie, na dobu určitú 5 rokov, od  1.  1. 2026 do 31. 12. 2030. Podľa § 9aa ods. 2) písm. e) zákona č. 138/1991  Zb. o majetku obcí v znení neskorších predpisov z dôvodu osobitného zreteľa, o ktorom rmestské zastupiteľstvo rozhoduje trojpätinovou väčšinou všetkých poslancov a ktorý spočíva v zmysle a § 7 ods. 2) písm. a) Zásad hospodárenia a nakladania s majetkom mesta a s majetkom štátu, ktorý mesto užíva v tom, že ide o nájom pozemku s malou výmerou do 100 m2, keď pozemok, ktorý je predmetom nájmu má výmeru 19 m2. 
Ukladá
Mestskému úradu v Trnave
pripraviť dohodu o ukončení nájmu v zmysle bodu 1a) a nájomnú zmluvu v zmysle bodu 1b) primátorovi mesta na podpis 
Termín: do 31. 5. 2026

Dôvodová správa
Pán Ing. Roman Kusenda, PhD. požiadal v decembri 2025 o prenájom pozemku pod  garážou na Ulici Kalinčiakova v Trnave. Garáž kúpil od manželov  Pekarčíkových, ktorí majú uzatvorenú nájomnú zmluvu od 1. 9. 2018 do 31. 8.2028.
Mestské zastupiteľstvo mesta Trnava dňa 12. 9. 2000 na svojom zasadnutí schválilo uznesením č. 329/2000 nájom pozemkov pod garážami v k. ú. Trnava v týchto lokalitách - Ulica Kornela Mahra, Ulica Bedřicha Smetanu, Ulica Kalinčiakova, Ulica Študentská, Ulica Hospodárska – Kollárova, Ulica Študentská – Hospodárska, Ulica Klempova – Kollárova.
Jedná sa o legálne postavené garáže v rokoch 1965 až 1975 na pozemkoch vo  vlastníctve Mesta Trnava. Garáže boli postavené na základe stavebných povolení a ich užívanie bolo povolené právoplatnými kolaudačnými rozhodnutiami. 
V lokalitách ulíc Kalinčiakova, Bedřicha Smetanu, Študentská, Hospodárska – Kollárova, Študentská – Hospodárska, Klempova – Kollárova sa predlžujú prenájmy pozemkov pod garážami. 
Na Ulici Kornela Mahra sa na základe uznesenia Mestskej rady č.  135/2019  z 26.  11.  2019 nepredlžujú prenájmy pozemkov pod garážami.
Cena za prenájom pozemkov vo vlastníctve Mesta Trnava pod garážami vo vlastníctve fyzických osôb bola na základe odporúčania majetkovej komisie dňa 14. 5. 2019 stanovená na 2,50 eura/m2. 
Cena vychádzala zo znaleckého posudku vypracovaného Ing. Ľudmilou Ševčíkovou. Podľa tohto znaleckého posudku bola určená cena za 1 m2 pozemku pod garážou ročne vo výške 2,431 eura. Táto cena za prenájom pozemkov bola schválená uznesením č. 161/2019 dňa 25. 6. 2019.
Majetková komisia sa dňa 24. 9. 2019 zaoberala prenájmom pozemkov vo vlastníctve Mesta Trnava pod garážami vo vlastníctve fyzických osôb. Odporučila mestskému zastupiteľstvu zvýšiť cenu za prenájom 1 m2 prenajatého pozemku pod garážou v k.  ú. Trnava z 2,50 eura/m2 na 5 eur/m2.
Podľa § 9aa ods. 2) písm. e) zákona č. 138/1991 Zb. o majetku obcí v znení neskorších predpisov z dôvodu osobitného zreteľa,  ktorý spočíva v zmysle a § 7 ods. 2) písm. a) Zásad hospodárenia a nakladania s majetkom mesta a s majetkom štátu, ktorý mesto užíva v tom, že ide o nájom pozemku s malou výmerou do 100 m2, , keď pozemok, ktorý je predmetom nájmu má výmeru 19 m2. 
Nájomca je povinný zabezpečovať celoročnú údržbu obslužného priestoru pred  predmetnou garážou.
Mesto Trnava neeviduje žiadne pohľadávky voči menovanému nájomcovi.
Uznesenie je potrebné schváliť trojpätinovou väčšinou všetkých poslancov mestskéko zastupiteľstva.
Zámer k uzneseniu bol zverejnený od 23. 1.2026 do 10. 2.2026. 

